Quina temàtica explora aquest text?
El treball de recerca, també conegut com a TdR, TR o TREC, és un treball acadèmic que han de fer tots els estudiants de batxillerat de la Catalunya del Sud i de les Illes Balears preferentment entre el tercer trimestre del primer curs del cicle i l'any escolar següent. Equival a dos crèdits del currículum (70 hores) i representa el 10 % de la qualificació de tot el batxillerat. Pot emmarcar-se en una matèria o ser interdisciplinari. En la realització del treball de recerca, cada estudiant rebrà la tutorització d'un docent, que l'orientarà i en farà el seguiment.Està constituït per un conjunt d'activitats executades per l'alumnat, estructurades i orientades a la investigació, sobre un tema escollit i acotat, en part, per ell mateix. Això suposa, en molts casos, la realització d'activitats de camp (enquestes, experiments, muntatges, visites...) i no només d'activitats de recerca bibliogràfica.Algunes entitats, d'entre les quals la Universitat Pompeu Fabra o la Universitat Ramon Llull, convoquen anualment certàmens en què reconeixen els treballs de recerca més reeixits per àrea de coneixement humà, com ara les humanitats o la tecnologia.
El text tracta sobre pedagogia.